وبيوك استاذ محترم رشيد افندى ابراهيم جنابارينك 
خاطرهلرندن املا قيلنوب ٠‏ 

سميله درى آرقاسهندن ديكترى نششر قيلنهجق سلساهددن 


برقي ,حلقه : 
سلطان عزيزركٌ شهادتينه 


اصل سيب نه ايدى ؟ 


ايكنجى حلقه : 
ويد اتيك ابرق بالرفة 
دهشتلى بر خاطره 


فينلاند مسلمانارندن : عماد افندى جمال همتيله طبع قيلندى.) 


عددى جوق محدود شو ايكمى اثرك قيمى : 
بر نورك ليراسى-ايكى آلمان مارقهسبى-اون مصر غروشيدر 


بدرلينده؛ الك بويوك مدنيت عركزنده اسلام لسانريله عرب حروفاتيله نشر 
قيلنهجق ادبى دينى اثرلره نمونه اولمق اوزره: )١‏ برى تارك اونودولملش صحيفهارى » 
؟) ديككرى: قران كريم آيت كريمهلرينك معجز افادهلرينه كوره. ياجوج مستهلرى - 
شو ايى اثرى اسلام ملتارينك بويوك التفاتارييه. تورك طلبهلربشكٌ استفادهلريئنه شو 
دفعه تقديم ا 

سياسى وجههعزى ده ٠‏ ديتى قبلهمرى ده. ملى غايهمئرى ده. ادبى ايدهآلمزى ده 
شو اق اكز اظهان اتدن. 

بويوك انقلاب طوفاناريله فحكرى . قلمى فارغ قالوب. لسانارى ساكت اولمش 
اجتهاد اهلى ٠‏ آرزو ايدرارسه. ٠‏ مهم مفيد اثرلرينى . ان شاءابله . نشر ايدرز 

يكربى اوتوز اوفاق توفهك تويله اثرلر متسلسل اولدقدن صو . همتلى امت رغبت 
ايدر ايسه. سلسله ذهبيهمى. يعون الله . مجله علميه صدورينه زينت قيلنوب . 
صدوريئهده وسيله اولور. انشاءالله . جهادميى فى الله در. اجتهادضى خالض لوجة الله . 
خالص اخلاصمز عصمتدر. 

الله جل جلاله حضرتارينك عونينه٠‏ روضه سعادت يارارينك مبارك ميمون 
انفاسارينه . اولوغ امتكُ بويوك همتينه ٠‏ تورك طلبهلرياك رغبتالرينه اعتماد ايتدك. 

سنمضى على الشرط و بالله نكتى وما خاب ذو جد اذا هو حسبلا 

موسى جار الله . 


آدرهسمز: 
7لا 8 ثم دذلا هلا 
15 نالا متلمع8 

يسم الله . المجدسه . وسلام على عباده الذين اصطق 
سلطان عزيزك شهادتينه 
اصل سبب نه ايدى ؟ 


تاريخك جوق مهم صفحهارى اونودولمش . بعضاً اهمال قيلنمش . ياخود سياست 
عفريتارينك سحراريله كتم قيلنمش اولابيلور. سلطان عبد العزيز شهادى ده تاريخ 
صفحهلرنده بر معما كبى اولوب قالمشدر. سراى مؤرخارى عنزيزركُ اسرافارندن. روس 
سفيرى النده مسلوب الاختيار اولوبء. بلاهتددن بويوك سفاهتندن بحث ايتدكلرى 
معلومدر. مؤرخاركُ حقلى اولمق احتماللرى انكار قيلنهماز ايسهده : سياست اويونارندن 
غفلت جهتيله : منقول خبرلرى ياخود اويدورلمش شائعهارى قبول ايتمك خصوضارنده 
آزجوق معذور اولابيلسهارده: بويله مسئلهارى فتيش ايتمك هى تورككُ حقيدر. 
بصيرت اهلارينك وظيفهاريدر. سلطان عنزيزكُ شهادت سرلريى براز حل ايدهبيله جك 
خاطرهلر بنده واردر. بعضارينى بيان ايدهيم. 

اولاً: عزيزك او قدر سفيه اولامايهدجغى اقرب احتمالدر. سفيهلك شائعهسى 
آشكار بر اويدورمهدر. يادشاهاركٌ عقلارى : دولتاركُ قدرتارى قوهحربيهاريله تقدير 
قيلنور. دولتك الك قوتلى بحريهسى عزير دورنده ايدى. او وقت توركيه قودبحريه 
جهتيله ايكنجى درجهده ايدى. منتظم بش يوز بيك عسكرى ده مثبت ايدى. لدى 
الاجاب ياريم هيليون كوكللى عسكر تسليحاتنه ده توركيه او وقث مقتدر بولونويوردى. 
عزيركُ شهادتى صوكنده عين قوت طونه محاربهدسنده اثبات وجود ايتمش ايدى. 
دولت امورينه اهتمام ايدردى. مصره آورويايه سياحتارى ده البته بيهوده دكلدى. 
هى نهقدر وثيقهارى الم ده يوق ايسهده. عزيزكُ سياسى افكارينه تدبيرارينه دائر 
شفاه روايتار اههميتلى حقيقتاره قيمتلى شاهد اولابيلور. احتمال ماسالدر. لكن خلقكٌ 
ماسالارى ديبلوماتارك اويدورمه شائعهارندن زياده حقيقت اولابيلور. 

عزرير دورنده نفوس قرق ميليون قدر تخمين قيلموردى. ادرله ولايى استثنا 
قيلنور ايسه: آورويا قسمنده. اكثريت اولاخ » خوروات» بولغارء قارهطاغ . صرب*» 


ماجار كى هب خرستيان ايدى» هى دقيقهده عصياناره حاضر ملتار ايدى. او ولايتارك 
مسلمانارى ايسه٠‏ فايت جاهل . اكثريتله فقير ايدى. لكن مسلمان اولدقارى جهتله. 
حا كيت مليه قونى سايهسنده. بنلكارى اولدقجه قوتلى . دينارينه محبتارى ده قوى ايدى . 
ديكر طرفدن ده خرستيان دولتاريله ممسايه اولمق جهتيله: مملكت داخلنده هي يرده 
خرستياناركُ ميسئونرلرى : راهبهارى ياياسارى : هى طرفدن حلول ايتمش ٠‏ «ويوك بر 
فعاليتله هم دينى عداوتارينى همده سياسى ملعنتارينى تلقين ايدزاردى. خلق هم 
دولتك ضررينه اشقيا تربيه ايدرارء خرستيانارى اختلاللره دعوت ايدراردى. 

اجنبى دولتارك مسلمانرله مسكون ولايتارينه بر تورك كيدهبيلمزدى . قانوتاً ممنوع 
دكل ايسهده: فعلاً ممنوع ابدى. توركيه دول اورالره بر قوتنسول بيله كوندورهمزدى. 
قازانده بر قونسول بولوندرمق اوجون. توركيه حكومتى دفعاتله تشبك ايتدى 
ايسهده. روسيه حكومتى موافقت ايتمهدى. توركيه ولايتارنده ايسه. روس قونسولس 
خانهارى مكتبارى هي يرده بولونوردى. هي برى فتنه اوجاقارى ابدى. 

اجنى دولتاره 'نابع مسلمانار » مسلمانلق ادءالرنده بولونان آدملر: توركيه مملكتارينه 
كلورلركن: خرستيان حكومتارينك مايهسيله افتخار ابدراردى. تونس فاس جزائر 
عر بارى فرانسوز حمايهسيله. روسيه مسلمانارى روس حمايدسيله افتخار ايدهرد 
« اوزبرنك روسمر!» برم روسمر ديرلردى. حتى شو كون بيله اويلهدر. حتى خرستيان 
حكومتارينك تجاوزلرندن قاجارق . دينارينى محافظه اوجون توركيه يرارينه هجرت 
ايتمش اولدقارى حالده؛: تنوركيه قانونارينه اطاعت ايتمهدمك مقصديله. تبعهلك 
باسيورتارينى محافظه ابدراردى: لدى الامجاب قونسولس خانهلرينهده التتتجا ابدراردى. 

سلطان عزيز بوتون شو حاللره واقف اولوب. اجنبى دولت مسلماناريله مناسبت 
يوللرنى آرارمش. بر مثال: 1410٠١‏ سنهده يهتروياولووسك شبيرندن عبدالبارى 
آخوند حجازه كيدركن. خليفه حضورينه قبول قيلنوب: بويوك التفات كورمشدى. 
عودت ده سيراى #ايونارينه ترول اعرينى ده آلمش ابدى. حجدن قايتوركن عبدالبارى 
آخوند سراى ده مسافر اولدى. آخوند جتابارينه شاهانه هديهار ويردكدن صوك . 
روسيه علمالرينه اون صندوق قدر كتب دينيه احسان ايتمش ابدى. 1411 سنهسى 
اربت بارمارقةسنده جعه خطبهسنده خليفه حضرتارينك بويوك سلاماريى مسلماتاره 


ايرشدردى ؛' هديهارينى ده 'ناجرار واسطاسيله علمالره كو ندوردى . جمعه ده بن ده حاضر ايدم . 


2 ل 


جنت مكان سلطان عبد العزيز آوروبالياركٌ ملعون دسيسهارندن ده بيرار ابد 
متنفر ابدى. توركيهنكٌ تقسيمى مسئلهسى ده سياسى محافل ده مذاكره قيلنوردى. 
داردانيل ديسهار. آغزارندن صولرى آقاردى . بوسفور ديسهلر. يوتقونوراردى. اجبى 
دولت مسلماناريله' ايجاب حاله كوره. مناسبت تأسيس ايتمك امكانى ده يوق كبى ايدى. 


سلطان عبدالعزيركٌ نديبرى 


بوتون شو حاللرى تمام كلامش ٠‏ اهميتارينى ده ادراك ايتمش خليفه عبدالعزير 
بالمقابله بر سياست طوتمق مجبوريتارنى ده فكر ايتمشدر: بوبوك قوتلى ايكى دولت 
آرهلرينه رقابت القا ايتمك. روس انكليز ديبلوماتارى آرهلرينه آلتون آلما آتمق 
ندبيراريى دوسونمشدر. ندبيركُ بوتون احتماللرينى دوشوندكدن صوك . روس سفيرى 
غراف ايغناتيف جنابارينه ويله بر تكليف عرض ايتمشدر: اكثريق خرستيان 
اولان روم ايلنده روس سياستى حاكم اولوب٠‏ بحر احمر قايولرنده روس نحريةدسى 
بولونور ايسه. هندستان يوللرينىده قايامق ممكن اولور. بوتا مقابل توركستان ده 
تورك سياستى حاكم اولوب : لدى الاجاب. افغان هندوستان اتحادينى ده تأمين امورنده 
خليفه صلاحيتدار اولور ايسه. سزكُ برم بوتون مقصدارن تأمين قيلنمش اولور. 
ديمش. يعنى , بالقانار بدلنده بوتون توركستانى آلمق فكرينى سويلهمشدر. اليغناتيف 
حساس دساس بر سياسى آدم ايدى. عزيزك فكرينى تقدير ايتمشده. درحال. 
يترسبورغه حركت ايتمش . تعليمات آلوب. بويوك صلاحيتله ٠‏ ايى آى صوكره 
استامبوله غراف عودت ايتدى. بويوك اهتمامله مذاكرهلرى دوام ايدرمش. حتى 
سراى خدمهارى آرهسنده مخصوص آدملر تأمين ايتوب٠‏ سلطانك هى دقيقهلرندن خبر 
آلورمش . سلطان نه طرفه كيدرسه . درحال او طرقه 'نوجه ايتوب: «يادشاهم » جوق 
ياشا !» سلامارينه خلقله برابر هى يرده اشتراك ايدرمش. خليفه حضرتارى ده سفير 
جنابارينه هى وقت التفات ايدرمش ؛ سفير شرفينه سراى #ايون ده ضيافتار ويرورمش. 
والده حضرتارى طرفندن ده روس سفيرى دفعاتله قبول قيلنوب. التفاتارينه نائل اولورمش. 

روسيه سفيرينك سراى #ايون ده بودوك التفاتاره مظبريق باشقا سفيرارك دقتارينى 
البته جلب ايدردى. آرهده بر جوق سوءظار جريان ابدردى. توركيه دولتيله روسيه 


ردسيدة خنى معاهده عقد قيلنه جغى ده . حىق انعقادى ده سويله نوردى. آورويا 

دولتارينه قارشى دفاعى * انكلترهيه قارشى نجاوزى معاهذه انعقادى اشاعه قيلندقدن 
صوكٌ؛ توركيه حكومت بويله شائعهلرى او وقت تكذيب ايتمش ايدى. قيمق شكلده 
دكل ؛ اساس دهدر. شكل تكذيب قيلنمش ايسهء: اساس باقيدر. 

ياقين تاريخ ده واقع اولوب؛ سو كون تمام اونودولمش بوبوك بر مستلهيى 
ماسال قبيلندن حكايه ايددورم. شو كوثكى زمان اوجون احتمال اهميق آزدر. 
بصيرت اهلى. هى قصهدن آزجوق حصه براز عبرت آلابيلور. اسكى ماساللر بوبوك 
حقيقتارى افاده ابدهبيلور. اكرده او خيال او وقت وجود هلمش اولسه ابدى. 
شو كون توركيه توركستان بويوك بر قوت اولوردى؛: جهان خريطهسى ده باشقه بر 
شكل آكش اولوردى. * # *» 

جنت مكان سلطان عبدالعزيز مأموريت مخصوصه ايله استامبولدن قاشغاره اون 
سكز ضابط ايى خواجه كوندورمشدى. تورك ضابطارى روسيه يوليله جينى نوركستانه 
حر ايتمشاردى. تورك ضابطارينك مرورينه حكومتك مساعدهسى شابان حيرت بر 
رعالدن ضأيطان اورازدم_ سةاجة «اللاقين. ,صولقا» سياسكل تيبل العمفن * اتبيه 
حاصل اولامامكدى. عاقبت» روسلر طرفندن ضابطانك اعدام قيلددقارى ده بر وقت 
شائع اولدى. لكن براز صوكره. ضابطاردن بش آدم حميد ايامنده عودت ايدهبيلمشاردى. 
افغان ابران يوليله قاجارق كلدكارى او وقت سويلهنوردى. او ضابطاركُ برى انقلابى 
متعاقب عسكرى موزه خانهده قايوجيلق ايدردى. موزه خانه مديرى مختار ياشا او 
آدامى بزه تقديم ايدمرك : «بوده برم عسكرى موزه خاندعنيكٌ قيمتلى آنتيقهلرندندر. 
جنت مكان سلطان عنيز امييله قاشغاره كوندورلمش ضابطاركٌ بريدر! صورما١‏ زواللى 
اختيار حقيقةً آنتيقهدر.» بويوردى. اون بش كون صوكره او مبارك ضابطى كورمك 
آرزوسيله موزه خانهيه كيتدم ايسهده. إىجاره خسته <انهده ايدى. 


د ف 


سلطان عزيزك خنى قالمش فكرينه ينه بر شاهد: روسيه ده اكثريق مسلمان اولان 
الك مهم ولايت اوفا ولايق ابدى. 1478-1414 سنهارده حكومت اوفا يرلرينه 
خرستيانارى سوق ايتوبء اسكان ايدردى. اورالرده خرستيان اكثريتينى تأمين يولنده 
اجتهاد ايدى. عزيزكٌ اوزاق سياستارينه مقابله كبى بر حركت اولابيلور. تصادف اولمق 
احتماللرى وار ايسهده: احتياط اولمق جهتارى دها زياده قربدر. 

ضابطارك قاشغاره حركتارى بادولت يعقوب خانك طلبيله اولمشدر ء روايتارف 

وار ايسهء بزم توجيهمزه مخالف دكلدر. مشهور غازى شمويل روسيه قوتيله حاربه 
ايدركن . سلطان عننزيزدن امداد طلب ايتمش ابدى. اهداد ويرمكدن عزيزركُ مجزينى 
«قوناق» نام اثرنده احمد مدحت آخيق قيد ايتمشدر. ممسايه داغستان غازيارينه مدد 
ويرمكدن عاجز قالمش عزيز روساركُ موافقق بولوبمقسزين قاشغاره قدر ضابطان 
كوندورمك حركتارينه جسارت ايد معردى. + » » 

6 سنهدارده استامبول ده يره باتان محلهسنده آياصوفيه مدرسارندن ممدرحيم 
افندى خانهسنده: قاشغاردن عودت ايتمش سليمان افندى نامنده ضابطاركُ برينى 
كورمش ايدم. محترم ضابط افندى يانهياقيلة ناصل قاجدقارينى مؤثر بر لسانله سويلهيوردى. 
مع التأسف يازمق هنرى او وقت بنده يوق ابدى. خاطرمده آز قالدى. بىجاره 
ايران ده ايكى اوج سنه قالوب: تهلكهلره اوغرامش؛ توركيه حدودينه واصل اولدقدن 
صوكره. ضابطلكى هويق ثابت اولانيجهيه قدرء بويوك مشكلاتاره بىجاره دوجار 
اولورمش . سُو ايكى ضابطى بر وجه معروض بن كورمش اولدم. سلطان عزيزده او 
بوبوك فكرك وجودينه البته شاهد اولابيلور. مام 

وقتيله مصرك الحزب الوطنى رئيسى فريد بك «عثمانلى تورك تاريخى» نام كوزل 
اثرنده خليفه سلطان عزيزكُ شو صورتله بويوك بر فكركُ قربانى اولدقاريى قناءتلى 
ار بيانله قيد ايتمشدر. 

سنه اخيرارنده اولاجق ٠‏ الجوائب مموعهسنده؛ عزيزكُ شهادتندن بر كون 
مقدم ٠‏ مقام خلافتده بولونان برادرى سلطان عراد حضرتارينه عزيزك غايت كوزل . 
اولدقه مفصل نصيحت آميز مكتوبى عيناً نشر قيلنمش ايدى. او مكتوب براز 
'ندقيق قيلنور ايسه: سوءقصد حركتارندن عنيزكُ خبردارلغى. سلطان مرادك ده 
مذكور سياستدن خبردارلغى براز معلوم اولور. 

احمد مدحتكُ «اس انقلاب» نام اثرنده عنزيركُ شهادتينه دائر رسمى رايورار' 
اجدبى دوقتورلرله برابر تنظيم قيلدمش رابورار- عزيركُ شهادتينه دلالت ايدر. سلطان 
ادك مدنى قيصه ايدى. حميدكٌ جلوسيله احوال تمام متبدل اولوب ؛ داخلى اختلالار 
حار بهار تأثيريله ٠‏ عزيرك مسبلاسى كان لم يكن قيلندى. دكل يالكر تاريخ صعيفهارندن, 
حتى معاصرالركٌ دماغارندنده تمام سيلندى. عنزيزكُ خائن خصمارى حميد ايامنده 144٠‏ 
سنهرنده بالحاكمه حجازه تسفير قيلنوب: برقدر مدت طائف ده قلعهيند قيلندقدن 

صوكره. شيخ الاسلام خيرالله. ممود جلالالدين. مدحت ياشا. ناصلدر. بر طريقله. 
آخرنه سفر انتديار. فقيه اعظم عبداسه بن عباس جوارنده هس برى دفن قيلندى. 
سلطان عزيزكٌ قصورلرى نه ايدى؟ 

)١‏ جنت مكان عزيركُ قصورلرندن برى : آورويايه خليفهارك سياحتارى شرعاً جائر 
اولورى؟ اولمازى ؟ مستلدسى ابدى. اتكليز محبى بولونان حافظ احمد شفيق: بالاخره 
مشهور ابوالاحرار اولمشى. مدحت ياشا. داماد شبريارى. مود جلال الدثن. مكتوجى 
خيرالله افنديار مسئلديى اعظام ابدهرك٠‏ فتنهارينى نشير ابدراردى. اصل محرك انكليز 
سفيرى لورد دوفرين ايدى. 

4 عزيزكُ اسرافاتتدن هس يرده بحث ابدرلردى. مجيد دورنده خارجٍ بورج ه؟ 
ميليون ايمش؛: عزيز دورئده اق يوز ميليوناره بالغ اولمش. ايمش. هي يرده صر 
سوز سويلهنوردى : حتى <ربيه بناسى ده بويوك اسسرافاردن عد قيلنوردى. بحريه عدم 
لزومندن . بش يوز بيك منتظم عسكركُ بيهوده مصرفارندن شكايتار هي يرده بولونوردى. 
او زمانارده لوندره توركيه آتشه ميليترى عبدالرحمان باد امضاسيله انكليز جريدهارينك 
برنده توركيه حكومتى طرفندن جوابارى ده يازلمش ا.بدى. مسئله همان اعظام قيلنوردى. 
حت فاتح صوفتهالرى آرهسندهده بويوك هيجانار حصوله كلهجك ابدى ٠‏ مايش حاض رلكارى ده 
حس قيلنوردى. شيخ الاسلام حسن فبمى افندى علما آرهسنده مطاع اولمق قوتيله 
احمد شفيق آرقادشارينكُ فتنهلرى عقيم قالوردى. 

درست؛: مدحت بويوك ,بر آدم إبدى. دولت خدمتارنده قرق سنه مهم موقعارق 
اشغال ايتمش ابدى. غايت زى آدم ا,بدى . اونوز آلتى ياشارنده فرانسوزجه اوكرهمعش 
يجتهد بر ذات ابيدى. شام ٠‏ بغداد. طونه ولايتارنده بويوك اصلاحات يابمش مقتدر 
بر سياسى ابدى. هى ولايتده آثارى باقيدر. قدرت قلميهسى ده او زمانه كوره 
خارقه اولمق جبتيله مدحت تسميه قيلنوب. عاقبت بوبوك شهبرت قازائمش ايدى. 
يككانه بر قصورى . غايت فاحش قصورى اتكليز حبى اولمق. وطن هم دولت ضررلرينه 
بيلهدرك اتكليز سياستارينه خادم اولمق جنايتاريدر. اتكليز فكرينه مدحت ياشا خدمتارى 
مخدوى على حيدركٌ اتكليزجه اثرنده فصي يان قيلمشدر. صدارتدن صوكُ دفعه 


عزل قيلندقدن صوكُ. مدحت ياشا لوندرهيه كيتمش ابدى. آيارجه قالدى. لورد 

ساليسبورى التفاتارينه دفعاتله نائل اولدى. اتكليزارك دائمى حمايداريتى « تبصرة العير » 
نام. اثرئدة عرحوم .فذحت باشا كتدوسىده تكراز ايدر. 

مدحتكٌ بويله حركتارى. احتمال . قناعت مستلهسيدر. دولتك مملكتك مصاحتارينى 
انكلترهديه مقارنت ده كورمش اولابيلور. مدحت كي . ديهلم. بر داهى حقنده. مملكتك 
سياسى اقتدارى درجدارينه تمام واقف بر آدم حقنده. احتمال غايت طوغرى بر 
سياستدر. اهللرى او جهتارى تدقيق ايدر. ياخود. ايتمشدر. لكن. انكليز كبى 
بوتون اسلام مملكتارينه استيلا اينتمش اك بويوك بر قوتك برى حمايه فكرلرينه دكل. 
بلكه يوتمق املارينه دها اقرب اولاجتى جبتله ٠‏ دوراده مدحت ياشا داهيلك درجدلرينه 
دكل. بلكه حافظ احمد شفيق دركهارينه قدر اينمشدر. حسب الاجتهاد سياسى قناعت 
نتيجدسى ايسه. نهقدر «ويوك اولسه بيله. انسانك خطاسيدر. غملت اولمش ايسه. 
ياخود. تغافل ايسه٠‏ غايت بويوك بر جنايتدر. 

درست. عزيركُ روساره 555ظ قوتلى دوشهناك زير جناحينه التجا ديمك كى 
بر شىء ابدى. فقط اوراده نوبوك برامل بولوتمق ممكن ايدى. روسلره مقابل يوز 
ميليون اسلام قونى برلدشمش اولاجقدى. برى ديكرينه دثمن بويوك ايكى قوت آرهسنده 
عالم اسلامك نجاتينه بويوك بر تأمينات يوزده يوز حاصل اولوردى. 14 نجى عصر 
اخيرارنده صدراعظماركٌ انكليز طرفارينه قوتلى تمايلارى مصر سودان قايوارنى ده 
انكليزاره آجيق براقوب. هندوستانك عصرارجه اسارتاريى ايجاب ايتدى. حرحوم 
عزيركُ بلانارى تعقيب قيلنمش اولسه ابدى. انككليزك موتى محقق ايدى. ديكر 
دشمنك ده عّارئ دثمن قوتيله حاضرلهنمش اولور ابدى. هم تورك هم اسلام اوجون بويوك 
قوت تأسيس قيلنمش اولوب» صوكٌ جبان حار.هسى بولونماز ايدى . ياخود. نتيجهسى 
بم بوبوك دولقر اولور ايدى. مدحتك خطالرى استقبالمزى يوزارجه سنهلره تأخير اتمشدر. 

دشمنكُ بويوك قوتى. بويوك مهارتى دكل. بوتون احوالك اسل سببى بزم 
بوبوك غفلتمزدر. 

اتكليز خودبين . متكير بر ملتدر. بوتون دنيا اصلاحى اوجون مخلوق اولدقاريى ده 
ادعا ايديورلر. رحمتلى مدحت بونى حقيقت اولمق اوزره قبول اتش اولابيلور. اتكليز 
عدالتى بيلمز. بوتون غابهارى منفعتدر. 


حرحوم مدحت بلائف حبس خانه اللرندن شكايت يبولندم زوجه مكرمدارينه 

؟9؟! سنهأرنده مكتوب يأزمش أيدى. خانم افندى انكليز سفيرينه مكتوبى عرض 
ايتمش . سفير بلا تأخير ميد حضورينه جيقوب» بروتهستو ايتمش . او وقتكُ سياسى 
احتشاى شويله ا.بدى. تشريفات ناظرى كامل بك سلطان اعريله مدحت باشابه مكتوب 
يازيور. خلاصهسى شو ابدى: شفقتله حرجتله خليفه حضرتارى مدحتك آغير -اللربنه 
جوق آجيورء آغلايهدرق سلام شاهانداريله برابر بيك ليرا احسان ايدبور. «ه 
تاصلسه » بى جاره مدحت اغفال قيلندى» دبيور. طائف ده ,بازدقارى اثرنده شو مكتوبى 
مدحت قيد ابقشدر. اكر حميدكُده تهادتى مقبول ايسهء اغفال قيلنمق مسئلدسى تحقق ابدر. 

رسومات ناظرى « حقوق دول » ماعن اي بناشا ايله بر مصاحبهده شرق 
قريب مسئلاسى آجيلمشدى . سوز عزيزكٌ سياستارينه كوجدى . ديدى: «روسيه هي جهتله 
تكامل ابنخش بويوك دولت إيدى, اوراده مهم اركان بوبوك رجال بولونوردى. برده 
ايسهء مملكتك امور داخليهلريى آز جوق اداره ايدهبيلور واليار بيله بولونمايوردى. 
بىجاره عزيز ايغناتيف دسيسهلرينه قابيلمشدى. بوبوك ولايتارينى روساره تسليم 
ايدهجك دى.» ديدى. حسن فبمى حرحومكٌ سوزى صميى اولابيلور. بن جه؛ جبانت ايدى» 
شرق ذهنيق :ا.يدى. حقوق دول صاحبى كبى بر آدامه مناسب بر فكر دكل ا.بدى . قارشى 
بر سوز ديهمهدم. مقصدم حاصل اولدى ؛ عزيزكُ فكرى حقنده صريم بر سوز ايشيتدم. 

٠‏ سنهدسى زايونيهدن تأيتدم. دقئة صدارت مسندينى اشغال اش 
كامل ياشا زبارتيله مشرفى اولدم. ثُايونيهده اسلاميت مسئلهسندن ياشا سوز آجدى. 
آرهعنيده بر ساعتدن زياده مذاكره اولدى. يرحومك صوكٌ سوزى شو ابدى: 
«خواجهم»: براز صوكُ كلمش سن ؛ عزيز دورنده كلمش اولسه ابدكُء بويوك التفانار 
كورور ابدك. جنت مكان بويله مسثلهاره جوق عراقلى ايدى. او زمان بحر بدعيك ده 
قوتى بويوك ا.بدى. حيرحوم عزيز سنك كبى بر آدائى مخصوص بر جهازله كوندورردى. 
حميد ده بر هيئت علميه كوندورهدجك اولمش ابدى. برم ارطوغرول اوغورسيز اولدى. 


حميدده سهوردىء لكن قدرنى يوق دى.» ديهرك . كولدى. 
روس سفيرى غراف الغناتيف خانهسنده 


4 سنه ده يترسبورغ ده ايدم. مثهور تاجر زاهداهه افنديله برابرء بر آقشام 
غراف ايغناتيف خانهسينه كيتدك . بوبوك شادلقله برى استقبال ايتدى. حاحى زاهدالله 

افندينك اسى احبابى ايمش. جاى تقديم قيلندى . مادامه سى جاعزه ليكور دوكيوردى. 
غراف : « بزم ابراهيمف ملا در ؛ ليكور كبى شرابارى قبول ابدرى ؟» ديدى» كولدى. 
مادامهسى : «ابراهيمف برم ممشهريمزدر . بندن قبول ابدر.» ديدى . كوزل لطيفهار' 
اوزون صحبتار دوام ايتدى. اسلام عالمندن سوز صيرهسنده غراف ديدى: 

«خاط ركردمتى * بن ني وى نووغورد ده والى ايكن . قازان ابله نيد لى آرهسنده بر 
بباراخودده (وابورده) نماز قيلمقده اولان مسلماتاره بر اباس نجاوز التشدى. 
مسلمانار جاهل او باباسى وولغا نبرينه آتمشاردى.» ددى ده قهقبه كولدى. 

زاهداسه حاج : «بن او واقعهده اوراده بولونودوردم. ياياس سرخوش ابدى. 
مسكين ياياسى صويه آتانارده نماز قيلان مسلمانار دكل ؛ اونارده سرخوش ايديلر.» ديدى. 

غراف: «اويله ابدى. فقط. مسثله بويويهجكدى. ايمبهراتور حضرتارينه بن 
تلهغرام جكدم. ياياسك البسدلرينى جيقارتكّر. مسلماناره تماز اوجون هي وابورده ير 
آيورثر اعرى ده كلمش ابدى. استامبولده سفارتم زمانر نده سلطان عزيز حضرتارينهده 
شو حكابهبى بر وقت سويلهدم. جنت مكان بر كولدى . بر كولدى : ديه توركجه سويلهدى. 
صوكئره روسجه بش اون جمله سويلهدى: عزيز غايت كوزل آدام ايدى. خليفه اولق 
صفتيله ده بويوك بر آدام إبدى. اورتايه جيقارديغى مستلهسى ده سلطان عزيزكٌ غايت 
مهم غايت بويوك ايدى ديدى. شو سوزارى غراف بويوك بر تأثرله سويلويوردى. بونك 
اوزرينه زاهدالله حاج : «غراف افندى : مسثله نه اإيدى؟» ديدى . غراف اللرينى قالدردى » 
ايكى ديرينه ووردى ده « كجدى ! 1 مدحت! » ديدى. بونكُ اوزرينه سفرهدن قالقدق. 

سفير غرافك شو سوزارى حرحوم عزيزر تشبثاريدنك قطبى بر شاهديدر. 

٠‏ سنهده قاهرهده ايدم. مود مختار ياشا ايله مصاحبهاركُ برنده شو مسثله 
حقنده فكرينى صوردم. حسن فهمى ياشا فكرى كبى بر سوز سوبلهدى. بوتون شو 
شاهدارى آز جوق عميق ملاحظه ابدر ايسهك ؛ عزيزرك قلبنده بويوك بر امل ؛ دماغارنده 
بويوك بر فكركُ وجودى تحقق ايدر. اكرده او زمان نويله بر سياست باشلانمش اولسه 
ايدى : ءلم اسلامك توركستانك آلابيلهجكى يالكر وضعيق ذكل. حتى خريطهسى ده 
خرستيان دولتاريناك حرمتارينى جلب ايدهبيلور ابدى. 

شبهه دوق ؛ بويله بر سياست دهشتارى حضورنده قالمش اتكليز ديبلوماتارى بوتون 
قوتاريله حركت ابتوب»؛ احمد شفيق بك كبى ذوانك خاطرلريى خوش ايتمك كبى 

حيلهاريلهء اخلاصله خدمت ايده بيلهجك صداقتلى بندهارينى دولت آأدمارى أيجنده 
بولمشاردر. نوبله حالاركُ توركيه تارخنده شاهدارى «ولونهبيلور. شرق سياستى هي وقت 
داخلدن خراب اولمشدر. خارجك قوتى دكل, بلكه داخلك رذالتى شرق اموريى 
برباد ايتمشدر. 

جنت مكان عزيزكُ اولاً خلى: نهايت شهادتى مستلدعيكُ اهميتارينى تقدير اوجون 
كافيدر. عزيزركُ خلى دقيقهرنده شيخ الاسلام حسن فبمى جنابارى ايدى. فتوانى امضا 
ايتمهددى. يالكر بومًا كورهء؛ عزل قيلنوب. حجاز منفالرينه طرد قيلندى. يرينه 
مكتوجى خيرالله افندى تعيين قيلنوب: فتوى امضا قيلندى ده؛ عزيزكٌ اولابيله جك 
بويوك حركتارينه سكته ويرلدى. خارج دبيلوماسى عفريتارينك مهارتلى اللرنده اويومجق 
اولمش داخلى خوارجك خائن اللريله دتمنارك آلتارلرينه بويوك بر فكر قربانتى تقديم 
قيلدمش اولدى. - شهادتك اصل سبى شو ايدى. 


اتحاد اسلام شائعهلرى 


او زمانارده دول معظمه آرهلرنده عرق اصفر تهلكدارى كبى «امحاد اسلام » 
تبلكدارى ده سياست محفلارنده اوددورلمش اددى. فافللرى اغفال؛: خائتارى . استتخدام 
يولدده شيطاناركٌ مكرى ا.دى. شرقك دماغارنده شرقلياركٌ قلبارنده متولد اولابيلهدجك 
افكاركُ هى برينى؛ بيشوك ده ايكن ؛ قتل ايتدرمك تدبيريله موسوس ابليسارك قوتلى 
وسوسدارى ا.بدى. دولت عليه خلافينه آورويا دولتاريى برلهشدرمك يولنده اويدورفه 
مشترك بر بهانه ا,يدى. هلال اوزرينه صليى سوق ايتمك حركتارى ابدى. حتى 14174 
سنهارده سان سينود قراربله كنيسهلركُ هي برنده صليباركُ آلتارينه هلال قويمق اعرى ده 
صادر اولدى. صليبكٌ هلاله فائق اولاجغينه بر اشارت ايمش . توركيه مملكتارينى نقسيم 
مسثلةسى ده برده آرقالرندن سياست حنهلر بنه او وقت جيقمش ابدى. هي يرده هل 
آغزده حرارتله بحث قيلنوردى. بوما مقابل. سلطان عزيز او بويوك فكرينى ده اتحاد 
اسلام فكرينى ده ايارى سورمش اولابيلور. لكن عزيزك فكرارينه اتحاد اسلام سوسارينى 
ويرمك نيجون؟ اتكليز روس فرانسوز كبى خريستيان دولتاركٌ اسلام مملكتارينه قوتلى 
هجومارى سرعتلى استيلالرى صليب اتحادى ذكل ايسهء عزيز كبى بر آدمك اوفاق 
بويوك حركتارىى اسلام اتحادى اولور؟ مصر كبى هندوستان توركستان كبى دنيا 

جنتاريئه اتكليزارك روساركُ قوتلى هجومارينه اوزاقدن سيرجى اولمق ذليل بويوك غفلت 
دكل ايسهء ملتك يا حكومتكٌ اوفاق نوبوك حركتارينه اتحاد اسلام نامارينى ويرمك 
تورظركٌ بوبوك خطالرى ‏ آوروبا دبيلوماتارينك غدار شيطنتارى اولور. 

اتحاد اسلام فكرارى دولت عثمانيه خليفهارينك بالكّر لسانار ده قالمادوب» قلبار ندهده 
بسلهدنمش اولسه ابدى ؛ اتكليز برنده شو كون "نورك بولونور ا.بدى ؛ خلافت اسلاميه 
قرون وسطائى بر فكر اولمابوب. الك ابدهآل بر هيئت دوليه اولور ايدى. اتحاد اسلام 
كى مقدس بويوك فابهاردن الك غافل حكومت عصرار دوينجه دولت اسلاميه خليفهارى 
اولدى. اللرنده اك قوتلى وسيلهارى طويلانمش اولدقدن صوكروده . اتحاد اسلام كبى 
معقول ممكن بر سياستدن استفاده ايدهمهمك. لااقل: بوبوك بر غفلتدر. 


سلطان حميد اتحاد اسللام دشمنى ايدى 


مجيبدر ؛ نامينه اويدورلمش اتحاد اسلام فكرلرندن حميد كندوسى قورقاردى. 
دييلوماتارى اوركتمك خصوصارنده خلافت ناميله اتحاد اسلام دعوالريله شيطان اويونارينى 
اويناءه بيلمش اليسهده ؛ يد فالواقع او فكركُ نوبوك دتثمنى ايدى . حميدكٌ عقلى وار 
ايدىء دهشتلى واهمهسى قدر. اعانى ده بويوك ايدى. خارج دتعنارندن زباده ' خارجي 
دتمناركٌ اللرنده هى وقت آلت قيلنه بيلاجك سسراى خدمهلرندن؛ دولت آدمارندن قورقاردى. 
برقاج دفعه سرايكُ بوتون فتنهالرينى كوردكدن صوك؛ بر وقت سسرايكُ بوتون فتنهلريى اداره 
ابش حميد دها بووكلر ينه كندوسى هى وقت معروض ابدى. بوكا كوره حميدكُ عقلى ده 
صوفيانه اعانى ده دهشتلى واهمهسى النده تمام معلوب ايدى. خارجى داخلى اوفاق بويوك 
فتنهلره سيرجى اولمقدن باشقه بر جاره بولامايوردى. خلافت وظيفهارى حضورنده 
دولتك محريى بيلوردى. عاجز اولدقدن صوكره خلافت دعوالرى قوتلى دشمنارك 
هجومارينه بهانه اولمقدن باشقه: هيج ير فائدهسى يوق اندى. 


اسلام مملكتارينك الك زنككين قطعدلرينه استيلا ابتقيش انكليزارك امحاد اسلام 


فكراربنه ؛ خلافت اسلاميه حركتارينه مقابل ندبير اولمق اوزره ٠‏ موجز آجيق بروغرامارى 
من القديم وار ابدى. ظن فالب؛ حميد خبردار ايدى: اوزينك حمابهسى تحتنده خلافت 

عربيهنى احيا انتوب ٠‏ توركلرى قوتدن اعتباردن اسقاط ايتدكدن صوكُ. خلافت عرييه 
قوتيله ده بوتون عالم اسلاميق اوز طرفينه جلب ايك سياستى دوربين موبين اتكليزارده 
محقق وار ايدى. مجبء بوبه مهلك بر بروغياماده الخلاصلى قوتلى خادمارينى 
انكليز خاطرى اوجون: تاريخ حاضرلددى. 


جمالالدين افغاتى دعوتلرى 

هندك الك دوربين آدمارندن سرسيد احمدخان صاحب هندده بويوك برفكر نشسر ايتدى: 

«هندك هم خلاصى هم ترقياتى اوجون ؛ اتكليزكُ جايسيله» مدنيت علوماريى بوتون 
صناعتاريى اتكليز قدر تحصيل ايتمك ؛ استقبال حاجتارينه بوكوندن حاضرلدنه باشلامق 
ضروردر.» فكرى ايدى. غايت طوطرق شو فكر مقابلينه ««توركيه خليفهارينه دوست 
اولمق» فكرى نشير قيلددى. اسلام حرمارينه حرمت محبت قوتيله بوتون طبقهاره آز 
زمان ابحنده شو فكر سرايت ايتدى. سيد احمد خانك الك طوغرى فكرى يالكر متنور 
طبقهده قالدى. شو حال هندده قرق سنه قدر دوام انتدى. عليكرد دعوت انكليزيه 
مركرى ايدى. ديوبند توركيه دعوتارينه مركز اولمش ايدى. عاقبت: عليكرددن بر 
طائفه ديوبند فكرينه ميل ايتوب ٠‏ غلبه ديوبند دعوتارينه انتقال ايتدى. حتىء تورك 
يونان حار بهسنده توركلركُ غلبهارينه تبريك كو ندورمك حركتارى ده عليكرد ده باشلاندى: 
بويوك هيجان حادث اولدى. سيد احمد خان وكا يمخالفت ايتدى٠‏ ياخودء. مخالفت 
اتش كبى كوروندى. طلبهلر بوكا بتى ايتدى. حتى سيد احمد خان جناباريتى جنونلهده 
خلق 'نهمت ايتدى. سيد احمد خانك اعتبارى قالمادى. سيد احمد خان ساقط اولدقدن 
صوك. هندكٌ ياشارينه دبوبند رهبر اولامازدى» نظاى قديم ايدى. سيد احمد خانكٌ 
يرينى سيد جالالدين افغانى آلدى. سلاطين عثمانيه ناميله اتمحاد اسلامه دعوت 
ايدردى. او وقت بويله دعوتارك بازارى وار ايدى._سيد جمالالدِينك اصل فكرى: 
توركيهدن خلافق آلوب. اتكليز اعانهسيله ٠‏ خلافت عربيه احيا ايتمك؛ يعنى عربارى 
تورحيه اسارتندن آزاد ايتمك ديمك ايدى. خلق او وقت بويله دقيق فكراركٌ 
فرقارينى آكلامازدى. 

آزجوق ملاحظه قيلنور ايسه:. معلوم اولور: «اتكليز ججايهدسيله عالم اسلام 
ترق ايدر» فكرنده سيد احمد خانله سيد جمالالدين تمام متفق ايدى. برى هند مسلمانارينه 

كوره. برى بوتون علم اسلاميته كوره بيان ايدردى. لكن خلافت عربيه خياللرى 
سيد احمد خان كبى دوربين دماغارده البته بولونامازدى. افغاتى توركيه يران حكومتارينه 
شدتله عداوت ابدردى . بوبوك سيد احمد خانك قلى بوندن ده ياك ايدى. مجب. شو ايى 
ذاتك بوتون دعوتارينه اتكليزار . نهدندر . مساعده ابدراردى. هى برينى احترام ايدرلردى. 

اوزينك دعوتاريى اسلام مملكتارينه تبليخغ مقصديله . بر وقت مكه ام القرى جمعيتنه 
اسلام ملتارينك وكيلارينى سيد جمالالدين دعوت ايقش ايمش . تورلركٌ بوتون كناهارى 
اجتماعارده تفتيش قيندقدن صوك . « خلافت قريش حقيدر. توركيه النده خلافت 
غصبدر» عقيدهسى بوتون حركتاره غايه اولمق اوزره اعلان قيلنمش . جمعية ام القرى 
اسملى اوفاق كتابده مؤتمركُ بوتون مذاكرهارينى قرارلرينى اوقومش ايدم. كوزل بر 
فانتازيهدن ديمش ابدم. « تاريخ بيدارى ابران» جموعدارنده افغاتى قامينه منسوب 
مقالهارى اوقودقدن صوك , تعحب ايتدم . “«دعوت انتدك , وكيلار طويلاندى . فلان 
فلان قرارارى قبول ايتدك.» ديمش. خلافتك مدنيت عصرارينه موافق اولابيله جك بر 
شكلينى ده بيان انخش: مكه زاويهلرينك برنده اعتكاف سورهجك بر عرب . استامبول 
سراءازيتك برئده استزاحت اتسمجك رعورك يوتوق أسلام "امور ادازة ابعه عدر .. 
ديمش . «حكيم فيلسوق حضور نده طويلانمش اسلام مجتهدلرينك» نهائى انلهآ للرينه 
اتعجب ابتدم. درست؛ جنعيت فانتازيه اولابيلور: مقالدلر افغانى قلمينه موضوع 
اولابيلور. كن قرارارى نهائى قراراريدر. جدى دستوراريدر. افغابودن صوك؛: محمد 
عبده عبداله نديم . عبدالرجان الكواكبى كبى شاكردارى استاذكُ دعوتارينى بوبوك 
اخلاصله. قلمله لسائله نشر ايتديلر. نبايت. حرب عموى سنهرنده توركيه خلافينه 
عر بارك عصيانارى جمالالدين افغانى يروياغاندهارينك آجى ثمرهارى مهلك زهرارى اولدى. 


اسلام ملتارينك توركيه توركارينه نظرلرى 
افغانى يروياغاندهارى عرب مدعيارينه تأثير انخش ايسهده: عالم اسلام ده هبيج 
بر اثرى يوق ابدى. افغانيدن قبل. عصرلرجه بوتون امت اسلاميه بالاجماع توركيه 
خليفهارينى طانوراردى. افغانيدن صوكره بوتون هندوستان بوتون توركستان. جين 
مسامانارى بوتون روسيه مسلمانارى توركيه خليفهارينه ارتباطارى اولككيدن زياده 
اولدى. تأسف٠‏ اسلام مملكتارينك اللرينى توركيه هيج بيلمزدى ٠‏ توركلره .ياردم 

يوللرينى اسلام ملتازى ده بيلمهيوردى. حرب عوى سنهلرندهكى بويوك خطبالر ايكى 
طرفكٌ يالكر شدتلى جهلارندن ناشى اولدى. 

حتى مشهور متاركهدن صوكرهده هندده خلافت حركتارى منقطع اولمادى, هندك 
احتجاج لوندره باريس كبى سياست حركزارينه قدر واردى: )١‏ حجازه تعدى ايقهمك, 
؟) خلافث توركيه النده مستقل اولمق»؟) اسلام حرمارى توركيه خليفهلكى النده قالمق 
اساسارى يولنده ايدى. هند مسلمانارينك روسيه مسلما نلرينك و:دن صوكره ده عقيدهارى 
قوتلى دستورارى شودر. خلافت حركتارىء الك نهايت: بويوك غازى مصطف كال حضرتارينك 
حرمتلى اصابتلى اليله قطم قيلندى ايسهده؛ اسلام ملتارينك عقيدهارى اولكى حاليله قالدى . 

توركيه حكومت كاليهدسى خلافق نمام براقدقدن صوكرهده؛ توركيه لهنده 
طلبارينى هند مسلمانارى هند حاكمى واسطاسيله كهرزون قولاقارينه ايشيتدردى . لوزان ده 
باش وكيل عصمت ياشا حضرتارينك خدمتارينه هند مسلمانارينك وكيلارى هي وقت 
حاضر ابدى. يعنى. عرب مدعيارى عصيان ايتديلر ايسهده' بوتون اسلام ملتارى 
توركيه حكومت كاليهسى طرفنده قالدى. شويله ابدى. شويله اولاجقدر. 


آجى بر انتقادمز 

امام خليفه عثمان رضى الله عنه حص رتارينك شهادتارندن صوكره باشلانوب ؛ اسلام 
قوتارينه تزلرل ويرمش خلافت فتنهارى؛ بوكون: 194 نجى عصر نهايهلريداك سياست 
عفريتارى النده يالكّر اسلام ضررينه خدمت ايذهبيلور. افغاتى كبى بر آدمكُ بوندن 
غفلى مستبعددر. لودره ياريس يترسبورغ كى بويوك عمركزارده سنهارجه اقامت 
ايتوبده. زمينك زمانك ال مهم اجتماعى «اللرندن اك قوتلى اقتصاد حركتارندن 
غفلت ايتمك افغانى حقنده معذور اولابيلور ايسهده: ايرانك هندوستانك -اللرينه 
واقف سيد جالالدين افغانى عبى بر آدم خلافت فتنهلرينك اولابيله جك نتيجهارندن 
غفلت كناهارنده معذور اولاماز. 

عرب يازيجيارى «نيضه عربيه در . قلاندر !» ديسهارده؛ 19 نجى عصر نبايهار يدن 
حرب عموى صوكارينه قدر؛ء سوريه فلسطين مصر عريستان عربارينك اوفاق بويوك 
همه حركتارى اتكليزاركٌ استيلالرينه احتلاللرينه خدمت يولنده ايدى. هي برنده عرب 
مدعيارى سياست دعيارى اوكُ آياق اولوراردى. 

حسين شريف كبى ذليل سفيهاركُ وحشتارى: منار كبى مجلهارك اوفاق روحلى 
ذلتارى بر طرف. فلسطينك سقوطى دقيقهارنده صليب فاتحارينكُ آياقارينه سجدهاره 
قابانمش اوفاق بويوك حزيفارء كنيسه ناقوسارينه تبعاً صليب فاتحارينى مناره اذاتاريله 
اسلام تكبيراريله جنت شادلقاريله استقبال ايتمش جامعار نهدر؟ 

بويله بويوك ذلت فاجعهارينى كوردكدن صوك ؛ توركيه حكومت انقلابيهسى 
خلافى ابطال ايتدى ايسه: غايت بويوك اصابت اولدى. مقدس ديانتى دنيا لاشهلرينه 
آلت ايتمك كى؛ قران كريمى اسلام ضررينه خدمت ايتدرمك كبى بويوك رذالتلى 
جنايتاردن ال معقول خلاص تدبيرى اولدى. استقبالده بوتون اسلام دولتارسكُ توركيه 
كج استقلاللرينه ؛ اسلام ملتارينك عزتارينه: دينارينك بويوك قدسيتارينه : مستقبل مدنيتك 
بوتون ترقياتارينه ال مساعد اولاجق كوزل بر نظامك باش مرحلدسى ده او كوتكى 
خلافت شكلرينى ابطال ايتمك تدبيرى ابدى. 

سلطان ايكنجى عثمان كبى بويوك خليفهارى وحشتلى صورتارله قتل ايتدره 
كلمش مشيخت اسلاميهالر دولتنده عزيز كبى بر آدمكٌ شهادنى عادى بر حادثه كى تلق 
قيلنه.يلور ايسهدهء مقدس عقيدهلرمزى شرقكُ بويوك سيمالرينى هي وقت ضررعزه 
استتخدامارى خصوصار نده ديبلوماتارك هى وقت موفقيتارى هى حال ده اولدخّه تيب معمالردر. 

عجب ؛ ديبلوماتاركُ بويوك مهارتارى بى؟ شرق سيمالرينك بويوك غفلتارى ى؟ 
شرق ملتارينك شدتلى جهلارى مى؟ حكمداركُ ضعيفلكى تى ؟ شرقلياركُ فقيرلكى بى؟ 
بويله حاللره واسع ميدان ويريوردى؟ 

ملتك بلاقيد بلاشرط شو كوتكى حاكميتقى بويله اوفاق بويوك فسادالرك بوتون 
طامورارينى » البته. قوروتمشدر! بويوك انقلابك بيك بر بويوك بركتارندن برى ده 
شودر. بوكون توركيه حريق حرمق. عزيز وطنك بويوك قدسيق بوندن صوكُ اويله 
حاللره امكان براقامشدر ! 


( دهشتلى بر خاطره ) 
روسيه مسلمانارينك مدنى دولتاره مراجعتارى 
« دواملى محاربه قوتلى انقلاب فتنهارينك نتيجدارنده؛ روسيه يراريتى نمام استيلا 
ايتمش دهشتلى آجلق»: هس نوع مهلك خستهلك . غايت شدتلى خط صوكُ درجهارينه 

ايرشدى. هى ملتدن زياده روسيهده اسلام ولايتارى آجلق خستهلك قرباتى اولدى.» 

«استقبال منظرهارى دها زياده فنادر. زراعت يرلرينك اكثرى بوش قالدى . 
كلهجك سنداركٌ آجلقارى دها زياده شدتلى عموميتلى اولاجقدر. سو كوتكى دهشت 
شوبله دوام ايدر ايسهء آج ولايت مسلمانارينك يوزده سكسانى آجلق خستهلك قربانى 
اولاجقدر .» 

«اعانه تدبيرارينك هى برينى هي جهدله استخدام ايتمك اوجون؛ اانه خدمتارينه 
روحانى ادارهلرى ده دعوت اينتوب: حكومت سو ياقين زمانارده نظارت اسلاميه 
اعضالرينه ده بويوك اختيار ويردى . تدببر كورمك خصوصرينه رخصت ويردى.» 

«روسيه مسلمانارينك نظارت دينيهسى ؛ حكومت ادارهلرينك بويوك مساعدهلرينه 
اعتماد ايتوب . ايش باشلادى : موسقوهده اءانه حركزى قورولدى : ولايتارده شعبهارينى ده 
آجدى. مدنيت دنياسينكذ كرم قايولرينه اوزينك وكيلارينىده ياقين كونرده 
كوندورهجك اولدى.» 

«روسيه آجارينه ياردم ايتوجى آعريقا هيئتنه؛ آلمانيادن كوندور لمش صليب احمر 
جتعيتنه » جنوه قونفهرهنسيهسى طرفندن كوندورلمش دوقتور نانسهن حضرتارينه روسيه 
مسلماناريدكُ نظارت دينيهسى بوتون روسيه مسلماتارينك اك خالص بوبوك تشكرارينى 
عرض ابديور » عرض ايدر .» 

«نصرانيت كنيسهارينه؛ بوتون نصارالره: نصارالركُ بويوطرينه قران كريمك هس 
سورهده كامل احترامارينى اساس قيلوب؛ صاحب قران محمد عليه الصلاة والسلام 
حضرتارينك استعانه يوليلهده؛ دوستلق يوليلهده حبش هم روم نصارالرينه عىاجعتاريى ده 
خاطرينه آلوب: اصحاب كرام حضرتارينه الك مشكل دقيقهارده حبش نصارالرينك غايت 
بويوك اعانهلريى ده شو كون تشكر لسانيله نصرانيت بويوكلرينه عرض ايتوب: روسيه 
مسلمانرينك نظارت دينيسى اسلام جامعارى نامندن نصارالركٌ بويوكارينه استعانه 
لسانيله حراجعت ايديور.» 

« سزِكٌ كرمكّر قايولرينه حراجعت ايدهدجك امين وكيلارمزرى: مقدس انجيلك 
بويوك فرمانيله عمل انتوب. احترامله استقبال قيلكّر !» 

«رجالرينى قبول ايتوب: انسانيت اصوللرينى ده رعايه ايتوب. روسيه آجارينه 
بويوك اعانهكركرى بذل قيلكر .» 

«اورتا عصرارده اسلام مكتبارندن اسلام كليهارندن نصارالركٌ بويوك استفادهارينى 
شو كون خاطرركثره آلوبء بوتون مكتباركركٌ قابولرينى آج فقير مسلمانارك .تيم بالالرينه 
شو كون تماميله آجكر. » 

« دهشتلى جهان محار بهلرندن صوك. بويوك انقلاب طوفانارندن صوك . آجلق يوقلق 
مجبوريتيله. بوبوك ضرورت يوليله٠‏ سسزه شو كون عراجعت ايتدك. حرمتله 
استقبال قيلكر. » 

عراجعت قرارى 14155 سنه نهايهلرنده ابدى. شو عراجعت صورثى بنم قلمله 
بازلمش ايدى. آزجوق اختلاف جيقدى ابدى ايسهده؛٠‏ نهايت عراجعت قرارى 
قبول قيلندى. 

مدنى دولتاره حراجعت ايته آلماسهلرده. توركيه تورلرينه اق وكيل كو ندورلدى. 

تو ركيه تو ركلرينه حيراجعت مستئلهسنده بن مخالف ايدم. شدئله مخالفت ايتمش ايدم. 
اوتانور ايدم. محاربه سندلرنده دثمن طرفنده بويوك قوت اولوب. توركيه اوزرينه يوز 
بيكارجه عسكرمزى سوق ايتمش ايدك. يرلرينى قريهارينى خراب ايتمش ابدك. استقلال 
حار بهلرنده اوزاقدن سيرجى ابدك. توركيه توركطرينه اعانه ايتمك بره فرض ابدى. 
«حراجعت ابدر ايسهك . حرك لق.4لريىده توركيه توركارى بره البته ويرور! لكن 
براز اوتانمق لازمدر ! » ديمش ايدم. 

وكيلارمز . نيجو ندر . بوش الاريله عودت ايتديار ايسهده . نورك خلق روسيه آجارينه 
اون بش يكرى قدر بوبوك واغونارده تورك ضابطارى النده ارزاق كوندوردى. محترم اسمى 
خاطرم ده قالمادى. باش ضابط بزم غايت صاووق ولايتارمزده قريه بيجارهلرينه ارزاق توزيع 
ايدركن ٠‏ اوزرنده قيشلق كورك بولونمامق سببيلهدر بلكه .خستهلهنوب. يولارده شهيد 
اولدى. يعنى . كريم محترم بويوك مهمانارينه بر كورك بر طولوب ويرمك قدرتارندن ده او 
وقت بوتون روسيه مسلمانارى عاجز ابدى. ؟95١‏ سنوده عموتئى ندودمز ده او بويوك 
قصورمزدن طولابى حسرتلى تأسفارمزى بيان ايتدك. محترم شهيدكُ روحارينه فاتحه اوقودق. 
دعا ايتدك. باشقه بر جارهمز يوق ابدى. 

( حراجعت بر مجبوريت ايدى:) 

كوزل فرصتدن استفاده ايتوب . مدنيت دنياسينه وكيلارمزى او وقت كوندورمش 

اولسه ا.بدك. «وزارجه يتيم بالالرمرى مدنيت مكتبارينه كليهلرينه احتمال قبول ايتمش 

اولوراردى ؛ روسيه مسلمانارينك سياسى حاللرى حقنده كوزل يروياغانده فائدهارى ده 
احتمال حاصل اولور ابدى. 

نوح طوفانارنده نوحك قريهارينى صولر باتورمش ايسهء بويوك انقلاب دهشتلى 
آجلق شدتلى خستهلك طوفانارنده برم شهرلرمزى قريهالرمزى قان طوفانارى ,باش سيوللرى 
باتورمش ابدى . اللرمزى كرم قايولرينه اوزاتمق ذلتارى او وقت برده بولونمش ايسه». 
ضرورتمز بوتون حرامارى مباح ابدهوجك قدر دهشعلى ابدى. الله بيلورء بر معذور 
ايدك ! بالالرمزى مدنيق مكتبارينه كوندوره طورمق خصوصارى., الله بيلورء الك بويوك 
مقصدمز ابدى. بر آرهلق بوز ايللى ايى يوز قدر يتيمارمزى اوز حسابمزه كوندوره 
بيلدك ايسددهء نهايت٠‏ يهود بالالرينك فتندسيلهء نفقهلرى قظم قيلنوب» بالالرمر 
تارمار اولدى. صوكره نمام منع قيلندى. 

ادبى دينى مكتب تربيهارندن ؛ عائله ايجنده ملى تربيهدن تمام محروم قالمش اسلام 
بالالرى قومونيستاركُ «سدى لدتقه» مكتبارنده قومونيزم بهئونهرلرى اولوب يتيشهجك» 
بهنى لدتقه عملهلرى اولوب. بوندن صوكُ* كون كورهجكدر. 

اوتوز ميليون نورك امت ممديه بالالرينك استقبالارى ايشته شودر ! 

قومونيزم تجربهلرينك بويله عبرتارينى مملكتمزده كوردك. ينه بدئر نوبت 'نوركستان 
جينى قايولرينه ايرشدى. 

اىء شو صوك ,ايكى سطرى اوقويان ايمانلى تورك » 

و اذ استنصروكم ف الدين فعليكم النصر ! 


نون يرنده » ذلت دهشقى تأثيريله » ذال يازدم . 
شرطيه دكل » ظرفيه اولدى. مستقبل دكل ٠»‏ ماضيدر ! 

